rejauldu/bengali-wikipedia huggingface dataset:
thumb| ১৯৭৩ সালের ১৭ই অক্টোবর তারিখে ১৯৭৩ এর তেল সংকটের সূচনা হয়। এই দিনে তেল রপ্তানীকারক দেশগুলোর সংগঠন ওপেক আরব-ইসরাইল যুদ্ধের প্রতিক্রিয়া হিসাবে ঘোষণা করে যে, ইসরাইলকে সমর্থনদানকারী কোনো দেশে তারা তেল সরবরাহ করবে না। ওপেকের অধিকাংশ সদস্যই ছিলো আরব রাষ্ট্র। এই ঘোষণার পরিপ্রেক্ষিতে মার্কিন যুক্তরাষ্ট্র, পশ্চিম ইউরোপ, এবং জাপানে তেল সরবরাহ বন্ধ হয় যায়।  একই সময় ওপেকের সদস্য দেশগুলো আন্তর্জাতিক বাজারে তেলের মূল্য নির্ধারণ করার সিদ্ধান্ত নেয়। খনিজ তেলের উপরে শিল্পোন্নত বিশ্বের নির্ভরতার সুযোগে ওপেকের সদস্য রাষ্ট্ররা একচেটিয়া ভাবে তেলের দাম বাড়িয়ে দেয়। ফলে পশ্চিমা বিশ্বের অর্থনীতিতে সংকটের সূচনা হয়। এই তেল সংকটের মোকাবিলা করতে পশ্চিমা দেশগুলো বিভিন্ন পদক্ষেপের মাধ্যমে তেলের উপরে নির্ভরতা কমাতে সচেষ্ট হয়।.See, e.g., Alan S. Blinder, Economic Policy and the Great Stagflation (New York: Academic Press, 1979); Otto Eckstein, The Great Recession (Amsterdam: North-Holland, 1979); Mark E. Rupert and David P. Rapkin, "The Erosion of U.S. Leadership Capabilities," in Paul M. Johnson and William R. Thompson, eds., Rhythms in Politics and Economics (New York: Praeger, 1985)   পটভূমি   ওপেকের প্রতিষ্ঠা  ওপেক প্রতিষ্ঠিত হয় ১৩টি তেল রপ্তানীকারক রাষ্ট্র নিয়ে, যাদের মধ্যে ছিলো ইরান, সাতটি আরব রাষ্ট্র, ইন্দোনেশিয়া, নাইজেরিয়া, ঘানা, এবং ভেনেজুয়েলা। ১৯৬০ সালের ১৪ই সেপ্টেম্বর ওপেক প্রতিষ্ঠা লাভ করে। এর প্রাথমিক লক্ষ্য ছিলো মার্কিন, ব্রিটিশ ও ওলন্দাজ তেল কোম্পানীগুলোর প্রভাব কমানো। শুরুতে এটি তেল রপ্তানীকারক দেশগুলোর অনানুষ্ঠানিক দরকষাকষিকারক সংগঠন হিসাবে ভূমিকা পালন করতো। তবে ১৯৭০ এর দশকের শুরু হতে ওপেকের প্রভাব বিস্তৃত হয়।   ইয়োম কিপ্পুর যুদ্ধ  আরব-ইসরায়েলী সংঘাত ও যুদ্ধের জবাব দেয়ার মাধ্যমে ওপেক একটি প্রভাবশালী সংগঠন হিসাবে আবির্ভূত হয়। ১৯৬৭ সালের ছয় দিনের যুদ্ধের পরে ওপেকের আরব সদস্যরা অর্গানাইজেশন অফ আরব পেট্রোলিয়াম এক্সপোর্টিং কান্ট্রিজ নামে একটি সংগঠন প্রতিষ্ঠা করে, যার উদ্দেশ্য ছিলো ইসরাইলের সমর্থক পশ্চিমা রাষ্ট্র সমূহের উপরে চাপ সৃষ্টি করা। পরে ১৯৭৩ সালের ইয়োম কিপ্পুর যুদ্ধের পরে আরব অসন্তোষ আরো বৃদ্ধি পায়, এবং এই যুদ্ধের সময় ১৯৭৩ সালে আরব দেশগুলো মার্কিন যুক্তরাষ্ট্র, পশ্চিম ইউরোপ, এবং জাপানে তেল রপ্তানীর উপরে নিষেধাজ্ঞা আরোপ করে।  অবশ্য আরব-ইসরায়েলী যুদ্ধের আগে থেকেই তেল সংকট ঘনীভূত হচ্ছিলো। পশ্চিমা রাষ্ট্রগুলোতে শক্তির চাহিদা বছরে ৫% করে বাড়ছিলো, কিন্তু তেলের দাম কম থাকাতে তেল উৎপাদক দেশগুলো এর সুফল অল্পই ভোগ করেছে। তখনকার দিনে বিশ্বের দ্বিতীয় বৃহত্তম তেল উৎপাদক দেশ ইরানের শাসক শাহ ১৯৭৩ সালে নিউ ইয়র্ক টাইমসকে দেয়া সাক্ষাতকারে বলেছিলেন:Smith, William. D. “Price Quadruples for Iranian Crude Oil at Auction”, New York Times 12 Dec 1973.   তথ্যসূত্র   বিষয়শ্রেণী:১৯৭৩ বিষয়শ্রেণী:বিংশ শতাব্দীর ইতিহাস বিষয়শ্রেণী:১৯৭৩-এ অর্থনীতি বিষয়শ্রেণী:আরব-ইসরায়েলি সংঘাত বিষয়শ্রেণী:স্বর্ণমান বিষয়শ্রেণী:খনিজ তেল শিল্পের ইতিহাস বিষয়শ্রেণী:মুদ্রাস্ফীতি
তালিয়েন মসজিদ () চীনের লিয়াওনিং প্রদেশের তালিয়েনের চিকাং শহরে অবস্থিত একটি মসজিদ। মসজিদটি ৯৬ নং বেইজিং পৌরজেলাতে অবস্থিত।   ইতিহাস  ১৯২২ সালে মসজিদ নির্মাণ শুরু হয় এবং ১৯২৫ সালে নির্মাণ কাজ শেষ হয়। ১৯৫৮ সাল থেকে হাজী পাই ইউনশিং () মসজিদের ইমামতি করছেন। সাংস্কৃতিক বিপ্লবের সময় থেকে ১৯৭৯ সাল পর্যন্ত মসজিদে নামাজ পড়া বন্ধ ছিল। ১৯৮৯ সালের এপ্রিলে মসজিদের নতুন ভবনের কাজ শুরু হয় এবং ১৯৯০ সালের ২৮শে অক্টোবর নির্মাণ কাজ শেষ হয়। ২০০৫ সালের হিসেবে মসজিদটি তালিয়েন শহরের দশটি মসজিদের একটি ছিল।   স্থাপত্য  মসজিদটি ১,২০০ বর্গমিটার এলাকা জুড়ে অবস্থিত। মসজিদটি আরব স্থাপত্যশৈলীর আদলে নির্মাণ করা হয়েছে। মসজিদের উপরে বিশাল সবুজ রঙের একটি গম্বুজ আছে। মসজিদের ভবনটি তিনতলাবিশিষ্ট ও ভবনের চার কোণায় চারটি মিনার আছে। ভবনে সাদা ও সবুজ রঙের টালি ব্যবহার করা হয়েছে। প্রথম তলায় গোসলখানা ও অযুখানা; দ্বিতীয় তলায় ইমামদের কার্যালয় এবং থাকারঘর এবং তৃতীয় তলায় পুরুষ ও মহিলাদের আলাদা আলাদা নামাজঘর আছে। মসজিদটি একটি ছাত্রাবাস এবং হালাল রেস্তোরাঁ পরিচালনা করে।   তালিয়েন মেট্রোর শিয়াংলুচিয়াও স্টেশনের দক্ষিণ-পূর্বে হেঁটে যাওয়া যাবে এমন দূরত্বে মসজিদটি অবস্থিত।   আরও দেখুন   চীনের মসজিদের তালিকা   চীনে ইসলাম   তথ্যসূত্র   বিষয়শ্রেণী:চীনের মসজিদ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯২৫-এ সম্পন্ন মসজিদ
মুহাম্মদ ফারুক খান () ছিলেন একজন পাকিস্তানি মনোরোগ বিশেষজ্ঞ, মুসলিম পণ্ডিত এবং সোয়াত বিশ্ববিদ্যালয়ের উপাচার্য।  তিনি ইসলামি জঙ্গিবাদের বিরোধীতার জন্য পরিচিত ছিলেন এবং আত্মঘাতী হামলাকে অনৈসলামিক বলে বর্ণনা করেন। তার মতামতের কারণে, ২ অক্টোবর, ২০১০ তারিখে তাকে হত্যা করা হয়।  তিনি জেলা সোয়াবি প্রাথমিক শিক্ষা লাভ করেন থেকে। এরপর ক্যাডেট কলেজ, হাসানাবদল এবং পরে ক্যাডেট কলেজ, কোহাটে যোগ দেন। মেডিসিন অধ্যয়ন করার পরে, তিনি মনোরোগ বিশেষজ্ঞের সিদ্ধান্ত নেন। তিনি মর্দানের বাগদাদায় তার ব্যক্তিগত অনুশীলন প্রতিষ্ঠা করেন। মৃত্যুর কিছু সময় আগে পাকিস্তান সরকার তাকে সোয়াত ইসলামী বিশ্ববিদ্যালয়ের প্রথম উপাচার্য হিসেবে নিয়োগ দিয়েছিল। তার সেবার জন্য পাকিস্তান সরকার তাকে মরণোত্তর সিতারা-ই-ইমতিয়াজ প্রদান করে। খান পেশায় একজন মনোরোগ বিশেষজ্ঞ ছিলেন। তিনি প্রায়শই টেলিভিশন টক শোতে অংশ নিতেন যেখানে তিনি জঙ্গিদের সমালোচনা করতেন এবং আত্মঘাতী হামলাকে অনৈসলামিক বলে বর্ণনা করতেন।  ছাত্রাবস্থায় তিনি ইসলামী জমিয়ত-ই-তালাবার সক্রিয় সদস্য ছিলেন। পরবর্তীতে তিনি জামায়াতে ইসলামীর টিকিটে সাধারণ নির্বাচনে অংশ নেন। তবে একটি বই লেখার কারণে জামায়াত থেকে তাকে বহিষ্কার করা হয়। কিছুদিন তিনি তেহরিক-ই-ইনসাফের সাথেও যুক্ত ছিলেন।   বই  তিনি বিভিন্ন বিষয়ে বেশ কয়েকটি বই লিখেছেন। তবে তার প্রধান আগ্রহের ক্ষেত্র ছিল কুরআন অধ্যয়ন এবং ইসলাম। ফারুক খান নিম্নলিখিত বইগুলো সহ বেশ কয়েকটি বইয়ের লেখক:   পাকিস্তান এবং একবিংশ শতাব্দী (উর্দু),  জিহাদ, কিতাল এবং ইসলামী বিশ্ব (উর্দু)  ইসলাম কি? (উর্দু)  ইসলাম এবং নারী (উর্দু ও ইংরেজি)  পশ্চিমের সাথে সংলাপ (ইংরেজি)  কাশ্মীর ইস্যু (উর্দু ও ইংরেজি)  আধুনিক মনের প্রশ্ন এবং ইসলামের উত্তর (উর্দু)  হুদূদ, কিসাস ও দিয়াতের অধ্যাদেশের সমালোচনামূলক অধ্যয়ন (উর্দু)   গুপ্তহত্যা  ২ অক্টোবর ২০১০ তারিখে মর্দানের বাগদাদায় তার ক্লিনিকে তাকে হত্যা করা হয়। সেসময় দুই সশস্ত্র যুবক ক্লিনিকে প্রবেশ করে এবং তাকে লক্ষ্য করে গুলি চালায়। ঘটনাস্থলেই ডক্টর ফারুক খান ও তার সহকারী মারা যান। তালেবান তার হত্যার দায় স্বীকার করে। তিনি সোয়াত বিশ্ববিদ্যালয়ের উপাচার্য ছিলেন।   তথ্যসূত্র    বহিঃসংযোগ    কমন গ্রাউন্ড নিউজ  ড. ফারুক সম্পর্কে দৈনিক সময়ের খবর  সোয়াত বিশ্ববিদ্যালয়ের ভিসিকে হত্যা করা হয়েছে   ডাঃ ফারুক হত্যা  ডঃ ফারুক খানের স্মরণে কবিতা  বিষয়শ্রেণী:পাকিস্তানি শিক্ষায়তনিক প্রশাসক বিষয়শ্রেণী:সোয়াবি জেলার ব্যক্তি বিষয়শ্রেণী:পশতু ব্যক্তি বিষয়শ্রেণী:পাকিস্তানি শিক্ষাবিদ বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:২০১০-এ মৃত্যু বিষয়শ্রেণী:১৯৫৬-এ জন্ম
পবন নেগি (; জন্ম: ৬ জানুয়ারি, ১৯৯৩) দিল্লিতে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলার।   খেলোয়াড়ী জীবন  প্রথম-শ্রেণীর রঞ্জি ট্রফি প্রতিযোগিতাসহ লিস্ট এ ও টুয়েন্টি২০ খেলায় দিল্লির পক্ষে খেলছেন। ইন্ডিয়ান প্রিমিয়ার লিগের ২০১২ ও ২০১৩ আসরে দিল্লি ডেয়ারডেভিলস এবং ২০১৪ ও ২০১৫ আসরে চেন্নাই সুপার কিংসের পক্ষে খেলেন।  ২০১৬ সালের আইপিএল নিলামে দিল্লি ডেয়ারডেভিলস তার বিনিময় মূল্য ৮.৫০ কোটি রূপি ধার্য্য করে যা যুবরাজ সিংয়ের চেয়েও বেশি। এরফলে তাকে নিলামের সবচেয়ে দামী বিক্রিত তারকায় পরিণত করে।http://www.thehindu.com/sport/live-ipl-auctions/article8201714.ece?homepage=true   ব্যক্তিগত জীবন  উত্তরাখণ্ডের আলমোরা এলাকায় তার জন্ম। বর্তমানে তার পরিবার নয়াদিল্লীর সাদিকনগরে বসবাস করছে। দিল্লি পাবলিক স্কুলে পড়াশোনা করেছেন তিনি।   তথ্যসূত্র    আরও দেখুন   আশীষ নেহরা  ভারত জাতীয় ক্রিকেট দল  ২০১৬ আইসিসি বিশ্ব টুয়েন্টি২০  বিষয়শ্রেণী:ভারতীয় ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লির ক্রিকেটার বিষয়শ্রেণী:দিল্লি থেকে আগত ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:কলকাতা নাইট রাইডার্সের ক্রিকেটার
অখিল নিয়োগী (জন্ম: ২৫ অক্টোবর , ১৯০২ — মৃত্যু: ২১ ফেব্রুয়ারি, ১৯৯৩) একজন বাঙালি শিশুসাহিত্যিক। তিনি স্বপনবুড়ো ছদ্মনামেই অধিক পরিচিত। ব্রিটিশ ভারতবর্ষের পূর্ববঙ্গের অধুনা বাংলাদেশের ময়মনসিংহের সাঁকরাইল-টাঙ্গাইলে তিনি জন্মগ্রহণ করেন।অঞ্জলি বসু সম্পাদিত "সংসদ বাঙালি চরিতাভিধান", ২য় খণ্ড, ২০১৯ খ্রি.   জন্ম ও শিক্ষা জীবন   অখিল নিয়োগীর পিতার নাম গোবিন্দ চন্দ্র নিয়োগী ও মাতা ভবতারিণী দেবী। পিতা টাঙ্গাইলের বিন্দুবাসিনী হাই স্কুলের নামকরা প্রধান শিক্ষক ছিলেন।   শিক্ষা ও কর্মজীবন   স্কটিশ চার্চ কলেজিয়েট স্কুল থেকে ম্যাট্রিক এবং সিটি কলেজ থেকে আই.এসসি. পাশ করে সরকারি আর্ট কলেজে ভরতি হন। তখনই "শিশুসাথী" পত্রিকায় তার ধারাবাহিক উপন্যাস 'বেপরোয়া' প্রকাশিত হয়। আর্ট কলেজে ছাত্র থাকাকালে 'আর্টিস্ট ওয়েলফেয়ার সোসাইটি' র প্রতিষ্ঠাতা-সম্পাদক ছিলেন। সোসাইটির পক্ষ থেকে 'চিত্রা' নামে একটি পত্রিকা প্রকাশ করা হত। কমার্শিয়াল আর্টিস্ট হিসাবে অখিল নিয়োগী কর্মজীবন শুরু করেন। বাংলা চলচ্চিত্রের সঙ্গে অঙ্কনশিল্পী হিসাবে তার প্রথম যোগাযোগ। পরে গীতিকার, নির্দেশক, অভিনেতা প্রভৃতি ভূমিকায় তাঁকে দেখা গিয়েছে। রবীন্দ্রনাথের জীবদ্দশায় পশ্চিমবঙ্গ সরকারের প্রযোজনায় শ্রীনিকেতনের ওপর যে তথ্যচিত্র তৈরি হয়, তিনি তার চিত্রনাট্যকার ছিলেন। 'মুক্তির বন্ধনে' ছবিটি তিনি পরিচালনা করেন। ১৯৪৫ খ্রিস্টাব্দ থেকে যুগান্তর পত্রিকার 'ছোটদের পাততাড়ি' বিভাগের নিয়মিত লেখক ও পরিচালক ছিলেন। সেই সূত্রেই 'সব পেয়েছির আসর' গড়ে তোলেন। 'স্বপনবুড়ো' ছদ্মনামে তিনি ছোটদের জন্য গান লিখতেন এবং ক্রমে এই নামেই অধিক পরিচিত হন। ১৯৫২ খ্রিস্টাব্দে আন্তর্জাতিক শিশুরক্ষা সমিতির আহ্বানে ভিয়েনা যান। তার লেখা 'সাত সমুদ্র তেরো নদীর পারে' বইতেই প্রথম নেতাজীর স্ত্রী ও কন্যার কথা জানা যায়।   সম্মাননা   সাহিত্যিক হিসাবে তিনি কয়েকটি পুরস্কার ও পদক পান। ১৯৮৮ খ্রিস্টাব্দে পশ্চিমবঙ্গ রাজ্য সরকার তাঁকে বিদ্যাসাগর পুরস্কার দিয়ে সম্মানিত করে।   প্রকাশিত গ্রন্থসমৃহ   অখিল নিয়োগী র রচিথ উল্লেখযোগ্য গ্রন্থ-   'বাবুইবাসা বোর্ডিং'  'বনপলাশীর ক্ষুদে ডাকাত'  'বাস্তুহারা'  'পঙ্ক থেকে পদ্ম জাগে'  'ধন্যি ছেলে'  'কিশোর অভিযান'  'পালা-পার্বণ ছড়াছন্দ'  'ভুতুড়ে দেশ'  'খেলার সাথী'   মৃত্যু  অখিল নিয়োগী ইংরাজী ১৯৯৩ খ্রিস্টাব্দের ২১ শে ফেব্রুয়ারি প্রয়াত হন।   তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:বিদ্যাসাগর পুরস্কার বিজয়ী বিষয়শ্রেণী:বাঙালি শিশুসাহিত্যিক বিষয়শ্রেণী:বাঙালি লেখক বিষয়শ্রেণী:কলকাতার লেখক বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী বিষয়শ্রেণী:বাঙালি ঔপন্যাসিক বিষয়শ্রেণী:ময়মনসিংহ জেলার ব্যক্তি বিষয়শ্রেণী:ভারতীয় শিশুসাহিত্যিক বিষয়শ্রেণী:সিটি কলেজ, কলকাতার প্রাক্তন শিক্ষার্থী
আমেরিকান ন্যাশানাল বায়োগ্রাফি (এএনবি) হল ২৪ খণ্ডে প্রকাশিত জীবনী-সংক্রান্ত একটি বিশ্বকোষ। সমগ্র গ্রন্থটিতে প্রায় ১৭,৪০০ নিবন্ধ এবং ২ কোটি শব্দ রয়েছে। ১৯৯৯ সালে আমেরিকান কাউন্সিল অফ লার্নেড সোসাইটিজের পৃষ্ঠপোষকতায় অক্সফোর্ড ইউনিভার্সিটি প্রেস থেকে এই গ্রন্থটি প্রথম প্রকাশিত হয়। এরপর এই গ্রন্থের ৪০০ নিবন্ধ সংবলিত একটি সম্পূরক অংশ প্রকাশিত হয় ২০০২ সালে। রকিফেলার ফাউন্ডেশন, অ্যান্ড্রু ডব্লিউ. মেলন ফাউন্ডেশন ও ন্যাশানাল এনডাওমেন্ট ফর দ্য হিউম্যানিটিজ এই গ্রন্থ প্রকাশে অতিরিক্ত অর্থসাহায্য করেছিল।American National Biography, Vol. 1, Preface সমগ্র গ্রন্থের সাধারণ সম্পাদক ছিলেন জন এ. গ্যারাটি ও মার্ক সি. কারণেসAmerican National Biography Online  বইটির উল্লেখপত্রে বইটিকে ১৯২৬ থেকে ১৯৩৭ সালের মধ্যে প্রথম প্রকাশিত ডিকশনারি অফ আমেরিকান বায়োগ্রাফি গ্রন্থের উত্তরসূরি হিসেবে উল্লেখ করা হয়। তবে বিষয় নির্বাচনের ক্ষেত্রে এই বইটিতে প্রথম প্রকাশিত বইটির ধারা অনুসরণ করা হয়নি।  মার্কিন যুক্তরাষ্ট্রের গ্রন্থাগারগুলির সহায়ক গ্রন্থ বিভাগে এই বইটি খুব সহজেই পাওয়া যায়। এছাড়া অর্থের বিনিময়ে গ্রাহক হলে এই বইটি অনলাইনেও পড়া যায় (বহিঃসংযোগ দেখুন)।   পুরস্কার ও প্রতিক্রিয়া  ১৯৯৯ সালে আমেরিকান লাইব্রেরি অ্যাসোসিয়েশন আমেরিকান ন্যাশানাল বায়োগ্রাফি গ্রন্থটিকে বৈদগ্ধ ও গুরুত্বের নিরিখে একটি অসাধারণ সহায়ক গ্রন্থ হিসেবে ডার্টমাউথ মেডেলে ভূষিত করে। ২০০১ সালে এই বইটি আমেরিকান হিস্টোরিক্যাল অ্যাসোসিয়েশনের ওয়াল্ডো জি. লেল্যান্ড পুরস্কার পায়।  তবে ক্রস রেফারেন্সের অনুল্লেখ এবং ক্ষেত্রবিশেষে ভুল তথ্য প্রদানের জন্য বইটি সমালোচিতও হয়েছে। বইটির দামের জন্যও প্রকাশকের সমালোচনা করা হয়েছে। বলা হয়েছে, অত্যধিক দামের জন্য দরিদ্র দেশগুলিতে এই বইটি সহজলভ্য হবে না।   আরও দেখুন   অক্সফোর্ড বায়োগ্রাফি ইনডেক্স  দ্য ন্যাশানাল সাইক্লোপিডিয়া অফ আমেরিকান বায়োগ্রাফি   তথ্যসূত্র    বহিঃসংযোগ     ন্যাশানাল এনডাওমেন্ট ফর দ্য হিউম্যানিটিজ, উইলিয়াম আর. ফেরিস কর্তৃক গৃহীত সম্পাদক জন এ. গ্যারাটির সাক্ষাৎকার (ইংরেজিতে)  বিষয়শ্রেণী:১৯৯৯-এর বই বিষয়শ্রেণী:মার্কিন যুক্তরাষ্ট্রের জীবনী অভিধান বিষয়শ্রেণী:মার্কিন যুক্তরাষ্ট্র-সংক্রান্ত ইতিহাস গ্রন্থ বিষয়শ্রেণী:অক্সফোর্ড ইউনিভার্সিটি প্রেস প্রকাশিত সহায়ক গ্রন্থ
thumb|right নোকিয়া নেটওয়ার্কস একটি বহুজাতিক ডাটা নেটওয়ার্কিং এবং টেলিযোগাযোগ সরঞ্জাম কোম্পানি। ফিনল্যান্ডে এর সদর দপ্তর। এটি ফিনল্যান্ডের নোকিয়া এবং জার্মানির সিমেন্সের একট যৌথ উদ্যোগ। ১৫০টি দেশে এর কার্যক্রম চালু রয়েছে।   তথ্যসূত্র    বহিঃসংযোগ    Nokia Networks Homepage  Nokia Networks blog  Nokia Corporation  Connectivity Scorecard website  Press Release 1 Jul 2013  বিষয়শ্রেণী:ফিনল্যাণ্ডের কোম্পানি বিষয়শ্রেণী:মিউনিখ ভিত্তিক কোম্পানি বিষয়শ্রেণী:নোকিয়া সম্পদ বিষয়শ্রেণী:সিমেন্স বিষয়শ্রেণী:টেলিযোগাযোগ যন্ত্রপাতি বিক্রেতা বিষয়শ্রেণী:ভিওআইপি কোম্পানি বিষয়শ্রেণী:২০০৭-এ প্রতিষ্ঠিত ফিনীয় কোম্পানি বিষয়শ্রেণী:এসপো ভিত্তিক কোম্পানি বিষয়শ্রেণী:নকিয়া পরিষেবা বিষয়শ্রেণী:২০০৭-এ প্রতিষ্ঠিত টেলিযোগাযোগ কোম্পানি
লিনিয়াস জার্মান ভেষজবিদ অটো ব্রুনফেলস  (১৪৮৮-১৫৩৪) এর নাম অনুসারে প্রজাতিটির নামকরণ করেছেন (Brunfelsia) ব্রুনফেলসিয়া। বাংলায় বিচিত্রা এবং সুষমা পরিচিত। মহাজাতি জন্য প্রচলিত কিছু নামের অন্তর্ভুক্ত raintree (রেইনট্রি), yesterday-today-tomorrow(গতকাল-আজ-আগামীকাল) এবং(lady of the night) রাতের ভদ্রমহিলা।  চিত্রশালা  প্রজাতি প্রজাতির অন্তর্ভুক্ত:Species Records of Brunfelsia.  Germplasm Resources Information Network (GRIN). Brunfelsia americana – আমেরিকার বিচিত্রা ,  রাতের নারী Brunfelsia australis – Jasmine of Paraguay(প্যযারাগুয়ের জুঁইফুল) Brunfelsia chiricaspi – chiricaspi Brunfelsia densifolia – Serpentine পাহাড়ি বিচিত্রা Brunfelsia grandiflora –  বৃহৎপুষ্প বিচিত্রা, chiricsanango Brunfelsia jamaicensis Brunfelsia lactea – vega blanca Brunfelsia latifolia Brunfelsia membranacea Brunfelsia nitida – কিউবান রেইনট্রি  Brunfelsia pauciflora Brunfelsia plowmaniana Brunfelsia portoricensis – Puerto Rican raintree Brunfelsia splendida Brunfelsia uniflora – manacá   বর্ণনা  বিচিত্রার(ব্রানফেলসিয়ার) আদিনিবাস ব্রাজিল।কাঁটাবিহীন ঝোপলো ছোট গাছ, গুল্ম প্রকৃতির।  শোভা বর্ধনকারী  এবং কখনও কখনও রাতে সুগন্ধ ছড়ায়। ব্রানফেলসিয়ার প্রায় ৫০টি প্রজাতি রয়েছে। বিশেষ করে ফুলের রং বদলানোর স্বভাব এই ফুলটিকে স্বাতন্ত্র্য দিয়েছে। ফুল ফোটার সময় ফুলের রং থাকে গাঢ় বেগুনি। ধীরে ধীরে সময়ের সঙ্গে সঙ্গে সে রং ফিকে হতে থাকে। হয়ে যায় নীলচে গোলাপি, শেষে হয় সাদা। এই তিন রঙের ফুলই এক গাছে একসঙ্গে থাকে। গাছ দুই থেকে আড়াই মিটার লম্বা হয়। ঝোপ প্রায় দেড় মিটার পর্যন্ত বিস্তৃত হয়। বহু বছর বাঁচে। বছরের সব সময়ই গাছে পাতা থাকে। পাতার ওপর পিঠ গাঢ় সবুজ, নিচের পিঠ হালকা সবুজ।  ষোড়শ শতকে এ ফুলের গণ নাম ব্রানফেলসিয়া রাখা হয়েছে জনৈক জার্মান ভেষজবিদ ওটো ব্রানফেলসের নাম থেকে। লাতিন শব্দ বনোডোরার সঙ্গেও এর সম্পর্ক আছে, যার অর্থ সুমিষ্ট সুগন্ধ। রসায়ন এবং বিষাক্ততা ইউরোপীয় খাদ্য সুরক্ষা কর্তৃপক্ষের ২০১২ সালে প্রকাশিত একটি সংক্ষেপে নির্দিষ্ট ব্রুনফেলসিয়া প্রজাতির শিকড়কে মানব স্বাস্থ্যের জন্য ক্ষতিকারক যৌগগুলি হিসাবে চিহ্নিত করা হয়েছে।  প্রজাতি বি গ্র্যান্ডিফ্লোরাতে বিষের লক্ষণগুলির মধ্যে রয়েছে মাথা ঘোরা , ক্লান্তি , বমি বমি ভাব , হাইপারসালাইভেশন , পেশীর দুর্বলতা , অলসতা , মুখের স্নায়ু পক্ষাঘাত , মুখের ব্যথা, ফোলা জিহ্বা , হাতের পাতায় অসাড়তা  সহ ঝাঁকুনি এবং অসহ্য শীতলতা অনুভূতি) কাঁপুনি এবং ঝাপসা দৃষ্টি । উচ্চতর ক্ষেত্রে, প্রলাপ এবং সম্ভাব্য অন্ধত্ব । আধুনিক প্রতিবেদনগুলি অভিজ্ঞতাটি তুলনামূলকভাবে ধূমপায়ীদের উপরে নিকোটিনের মাত্রাতিরিক্ত মাত্রার প্রভাবের সাথে তুলনা করেছে ।   শ্রেণিবিন্যাস  ফরাসী উদ্ভিদবিদ এবং গির্জাবিদ চার্লস প্লুমিয়ার    প্রজাতিটির বর্ণনা করেছিলেন  এবং ১৭৫৩ সালে Species Plantarum - ১: ১৯১  এ প্রকাশিত হয়েছিল । প্রজাতিটি হলেন ব্রুনফেলিয়া আমেরিকা ।  আইনি অবস্থা  যুক্তরাষ্ট্র  লুইসিয়ানা শোভাময় উদ্দেশ্যে ব্যতীত  বিক্রয় বা প্রক্রিয়াকরণ লুইসিয়ানা রাজ্য আইন ১৫৯ দ্বারা নিষিদ্ধ ।   তথ্যসূত্র
দেউলি ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।  অবস্থান এর দক্ষিণে মোকামতলা ইউনিয়ন,পূর্বে সৈয়দপুর ইউনিয়ন  যোগাযোগ   আয়তন এই ইউনিয়নের মোট আয়তন ৬৫০০ একর। ইতিহাস জনসংখ্যা ২০০১ সালের আদমশুমারী অনুযায়ী এই ইউনিয়নের মোট জনসংখ্যা ২৫,৮৭১ জন।  প্রশাসনিক কাঠামো এই ইউনিয়ন ১৬টি গ্রাম ও ১টি মৌজা নিয়ে গঠিত।  শিক্ষা ব্যবস্থা ২০০১ সালের আদমশুমারী অনুযায়ী এই ইউনিয়নের সাক্ষরতার হার ৯০% এখানে ১৯টি প্রাথমিক বিদ্যালয়, ৩টি উচ্চ বিদ্যালয় ও ২টি মাদ্রাসা রয়েছে। এছাড়াও কিছু বেসরকারি বিদ্যালয় রয়েছে।   উল্লেখযোগ্য বিদ্যালয় সমূহ:    দেউলি সরকারি প্রাথমিক বিদ্যালয়।   লক্ষীকোলা বালক সরকারি প্রাথমিক বিদ্যালয়।  লক্ষীকোলা বালিকা সরকারি প্রাথমিক বিদ্যালয়।  সাহার বাজার সরকারি প্রাথমিক বিদ্যালয়।  আব্দুল হাই জহুরা মাধ্যমিক বালিকা বিদ্যালয়, দেউলি।   দেউলী উচ্চ বিদ্যালয়।   দেউলি দাখিল মাদ্রাসা।  পাকুরিয়া সরকারি প্রাথমিক বিদ্যালয়।   গাংনগর সরকারি প্রাথমিক বিদ্যালয়।   গাংনগর দাখিল মাদ্রাসা।  অপরাজিতা বিজনেস স্কুল, গাংনগর।  গাংনগর  এ, এম বহুমূখী উচ্চ বিদ্যালয়।  হাট-বাজার হাটবাজারের সংখ্যা ৪টি  জনপ্রতিনিধি ইউনিয়নের বর্তমান চেয়ারম্যান জাহিদুল ইসলাম   ধর্মীয় উপাসনালয়  দর্শনীয় স্থান  দেউলি মন্দির   চাকলা মহাশশ্মান  চাকীবাড়ীর পুরানো বাড়ী  উদয়সাগর দিঘীস্থান   দিঘার বিলস্থান  কানছগারী মহাশশ্মান   সরকার মহল, দেউলি ইউনিয়ন উল্লেখযোগ্য ব্যক্তিত্ব  তথ্যসূত্র  বিষয়শ্রেণী:শিবগঞ্জ (বগুড়া) উপজেলার ইউনিয়ন
{{Infobox Former Country |native_name =   নজদ সালতানাত ছিল ইবনে সৌদ কর্তৃক রিয়াদ আমিরাতের রূপান্তরের পরবর্তী রাষ্ট্রব্যবস্থা। ১৯২১ সালে তিনি নিজেকে নজদ ও এর অধিকারভুক্ত অঞ্চলের সুলতান ঘোষণা করেন।Madawi Al-Rasheed. A History of Saudi Arabia. Cambridge, England, UK: Cambridge University Press, 2002. Pp. 63. ১৯২৬ সালে নজদ সালতানাত বিজিত হেজাজ অঞ্চলে প্রসারিত হয়। ফলে নজদ ও হেজাজ রাজতন্ত্র নামে নতুন রাজনৈতিক ঐক্য স্থাপিত হয়। আবদুল আজিজ ইবনে সৌদ এর রাজা হন।   তথ্যসূত্র   বিষয়শ্রেণী:১৯৩৪-এ বিলুপ্তি বিষয়শ্রেণী:সৌদি আরবের ইতিহাস বিষয়শ্রেণী:এশিয়ার প্রাক্তন রাজতন্ত্র বিষয়শ্রেণী:১৯০২-এ প্রতিষ্ঠিত বিষয়শ্রেণী:মধ্যপ্রাচ্যের প্রাক্তন রাষ্ট্র বিষয়শ্রেণী:প্রাক্তন আরব রাষ্ট্র বিষয়শ্রেণী:১৯২১-এ এশিয়ায় প্রতিষ্ঠিত বিষয়শ্রেণী:নজদের ইতিহাস বিষয়শ্রেণী:প্রাক্তন সালতানাত
মৈদং বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।   আয়তন  মৈদং ইউনিয়নের আয়তন ৩৮,৪০০ একর (১৫৫.৪০ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৪৬০১জন। এর মধ্যে ৪,৪৮৬জন বৌদ্ধ, ১১১জন মুসলিম, ২জন হিন্দু, ২জন খ্রিস্টান ও জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  জুরাছড়ি উপজেলার সর্ব-দক্ষিণে মৈদং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে জুরাছড়ি ইউনিয়ন; পূর্বে জুরাছড়ি ইউনিয়ন ও বিলাইছড়ি উপজেলার ফারুয়া ইউনিয়ন; দক্ষিণে বিলাইছড়ি উপজেলার ফারুয়া ইউনিয়ন এবং পশ্চিমে বিলাইছড়ি উপজেলার বিলাইছড়ি ইউনিয়ন, কেংড়াছড়ি ইউনিয়ন ও রাঙ্গামাটি সদর উপজেলার বালুখালী ইউনিয়ন অবস্থিত।   প্রশাসনিক কাঠামো  মৈদং ইউনিয়ন জুরাছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি মৈদং, পানছড়ি, জারুলছড়ি এবং ডুবাজারুল এ ৪টি মৌজা নিয়ে গঠিত।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডশিলছড়ি, হেডম্যান পাড়া, বারাবান্যা পাড়া, মন্দিরাছড়া পাড়া, ডেপুটি মেম্বার পাড়া, শিলছড়ি বাজার২নং ওয়ার্ডজারুলছড়ি পাড়া, মগাছড়ি পাড়া, জামেরছড়ি পাড়া, জামেরছড়ি মোন পাড়া, দক্ষিণ তিনটিলা, দক্ষিণ হাজাছড়ি৩নং ওয়ার্ডবটতলী পাড়া, মগাছড়ি মোন পাড়া, হাজাছড়ি মোন পাড়া৪নং ওয়ার্ডপানছড়ি মুখ, বান্দরহাজা৫নং ওয়ার্ডহাজাছড়ি, পশ্চিম তিনটিলা, তিনটিলা পাড়া, উবুকছড়ি পাড়া, মৈদং মুখ৬নং ওয়ার্ডমাধবছড়া, বামের মৈদং, জামুরাছড়ি, বেলতলা৭নং ওয়ার্ডমুরাল্যাছড়া, ফকিরাছড়ি পাড়া৮নং ওয়ার্ডকাঁঠালতলী, মন্দিরাছড়া, হেডছড়ি৯নং ওয়ার্ডবাদলহাটছড়া, ভূয়াতলীছড়া, শিলবান্যা পাড়া, মোন আদাম   শিক্ষা ব্যবস্থা  মৈদং ইউনিয়নের সাক্ষরতার হার ১৯.৫১%। এ ইউনিয়নে ১৩টি প্রাথমিক বিদ্যালয় রয়েছে।   শিক্ষা প্রতিষ্ঠান  প্রাথমিক বিদ্যালয়  আমতলা বাদলহাটছড়া সরকারি প্রাথমিক বিদ্যালয়  জামুরাছড়ি সরকারি প্রাথমিক বিদ্যালয়  জামেরছড়ি সরকারি প্রাথমিক বিদ্যালয়  তেছড়ি পাড়া সরকারি প্রাথমিক বিদ্যালয়  ফকিরাছড়ি সরকারি প্রাথমিক বিদ্যালয়  বাদলহাটছড়া সরকারি প্রাথমিক বিদ্যালয়  বামের মৈদং সরকারি প্রাথমিক বিদ্যালয়  বেলতলা বেসরকারি প্রাথমিক বিদ্যালয়  ভূয়াতলীছড়া সরকারি প্রাথমিক বিদ্যালয়  মগাছড়ি মইন পাড়া বেসরকারি প্রাথমিক বিদ্যালয়  শিলছড়ি মোনপাড়া সরকারি প্রাথমিক বিদ্যালয়  শিলছড়ি সরকারি প্রাথমিক বিদ্যালয়  হাজাছড়া সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41405&union=03   যোগাযোগ ব্যবস্থা  মৈদং ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়। সড়ক পথে যোগাযোগের প্রধান সড়ক জুরাছড়ি-বিলাইছড়ি সড়ক।   খাল ও নদী  মৈদং ইউনিয়নের মধ্য দিয়ে প্রবাহিত হচ্ছে শলক খাল।   হাট-বাজার  মৈদং ইউনিয়নের প্রধান ৩টি হাট-বাজার হল শিলছড়ি বাজার, জামেরছড়ি বাজার এবং ফকিরাছড়ি বাজার।   দর্শনীয় স্থান   বারাবান্যা মৈত্রী বিহার  ফকিরাছড়ি শাখা বন বিহার   জনপ্রতিনিধি   বর্তমান চেয়ারম্যান: সাধনা নন্দ চাকমা   আরও দেখুন   জুরাছড়ি উপজেলা  জুরাছড়ি থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:জুরাছড়ি উপজেলার ইউনিয়ন
থাম্ব|ডান|200px| কাচের প্রদর্শণ আলমারি ।  আলমারি () হচ্ছে বাক্স–আকৃতির একধরনের আসবাব যাতে বিভিন্ন জিনিসপত্র রাখার জন্য দরজা বা টানাদরজা (Drawer) যুক্ত থাকে । কিছু আলমারি একক আসবাব হিসেবে ব্যবহৃত হয় আবার কিছু আলমারি দেয়ালের মধ্যে বানানো হয় বা দেয়ালের সাথে জুড়ে দেয়া হয়। আলমারি সাধারণত: কাঠ, ধাতুর পাত প্রভৃতি দিয়ে তৈরি করা হয়, তবে বর্তমানে বিভিন্ন কৃত্রিম বস্তু দিয়েও তৈরি হচ্ছে।  আলমারির সামনে সচরাচর এক বা একাধিক দরজা থাকে যা কব্জার মাধ্যমে মূল কাঠামোর সাথে যুক্ত করা হয়, অনেক ক্ষেত্রে দারজার সাথে তালা সংযুক্ত থাকে। কিছু আলমারিতে দরজা এবং টানাদরজা দুইই থাকে আবার কিছুতে শুধু দরজা বা টানাদরজা থাকে । ছোট আকারের আলমারির ওপরের পৃষ্ঠ অনেক সময় কাজ করা থাকে যাতে প্রদর্শনের জন্য বা রান্নাঘরের কাজ করার জায়গা হিসেবে ব্যবহার করা যায়।   তথ্যসূত্র   বিষয়শ্রেণী:আসবাবপত্র বিষয়শ্রেণী:পোশাক ধারক বিষয়শ্রেণী:ক্যাবিনেট (আসবাবপত্র)
পরিত্রাণ, যার অর্থ সংস্কৃতে "দুঃখের কারণ থেকে ত্রাণ আনতে", এটি একটি ভারতীয় রাজনৈতিক দলের পূর্বের নাম যা পরবর্তীতে লোক পরিত্রাণ নামকরণ করা হয়। আইআইটি বোম্বে এবং আইআইটি কানপুর থেকে ছয়জন স্নাতকের একটি দল ফেব্রুয়ারি ২০০৬ সালে দলটি গঠন করেছিল। আগামী বিধানসভা নির্বাচনে প্রতিদ্বন্দ্বিতা করে সংসদে দাঁড়ানোর পরিকল্পনা রয়েছে। রাজনৈতিক দলের প্রতিষ্ঠাতারা হলেন ইন্ডিয়ান ইনস্টিটিউট অফ টেকনোলজির স্নাতক (যারা তাদের অধ্যয়নের ক্ষেত্রে কেরিয়ার ছেড়ে দেওয়া বেছে নিয়েছেন এবং তাদের ভিতরের কণ্ঠস্বর অনুসরণ করেছেন যা তাদের বলেছিল যে 'তাদের পকেট ভারী করার চেয়ে দেশে তাদের প্রচেষ্টা বিনিয়োগ করা উচিত'। সমস্ত দলের সদস্য সহ পুরো মূল দল হল চন্দ্রশেখর (সভাপতি), বি.টেক, কম্পিউটার সায়েন্স (আইআইটি কানপুর)।  এই দলটি ২০০৬ সালে তামিলনাড়ু রাজ্যের সভাপতি মিঃ এলান্থিরুমারন পেরিয়াসামির নেতৃত্বে ৭টি আসনে প্রতিদ্বন্দ্বিতা করেছিল এবং ৩৭,৩২৫ ভোট পেয়েছিল যা ৭টি আসনে ডিএমডিকে এবং বিজেপির মোট ভোটের চেয়ে এগিয়ে।  উল্লেখ্য যে মিঃ এলান্থিরুমরান পেরিয়াসামি চেপাউক নির্বাচনী এলাকা থেকে প্রতিদ্বন্দ্বিতা করেছিলেন যেখানে প্রাক্তন মুখ্যমন্ত্রী এবং ডিএমকে সভাপতি ড. এম. করুণানিধি প্রতিদ্বন্দ্বিতা করেছিলেন। তিনি ৬৬৯ ভোট পান।  থাউজেন্ড লাইটস আসন থেকে এম কে স্ট্যালিনের বিরুদ্ধে প্রতিদ্বন্দ্বিতা করা ইশরায়েল মহেশ্বর পেয়েছেন ২,৪৫৯ ভোট।  মিঃ রাজামনি কেশবন ১১,৬৬৫ ভোট পেয়ে আন্না নগর নির্বাচনী এলাকা থেকে তৃতীয় স্থান অধিকার করেছেন। মিঃ সন্থানাগোপালন বাসুদেবন ৯,৪৩৬ ভোট পেয়েছেন এবং ময়লাপুর আসন থেকে তৃতীয় স্থান অর্জন করেছেন।  এই দলটি বিভক্ত হয়েছে বলে জানা গেছে। একটি দল ভারত পুনর্নির্মাণ দল নামে আরেকটি দল গঠন করে।   তথ্যসূত্র   বিষয়শ্রেণী:২০০৬-এ প্রতিষ্ঠিত রাজনৈতিক দল বিষয়শ্রেণী:ভারতের রাজনৈতিক দল
বাগজানা রেলওয়ে স্টেশন বাংলাদেশের রাজশাহী বিভাগের জয়পুরহাট জেলার একটি রেলওয়ে স্টেশন৷  ইতিহাস  পরিষেবা বাগজানা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস কুড়িগ্রাম এক্সপ্রেস রকেট এক্সপ্রেস উত্তরা এক্সপ্রেস ও লোকাল ট্রেন।   তথ্যসূত্র  বিষয়শ্রেণী:জয়পুরহাট জেলার রেলওয়ে স্টেশন